Internec (łac. "inter" miyndzy, ang. "net" nec, dosłowniy miyndzynec) – uōgōlnoświatowy nec kōmputerowy lōgiczniy połōnczōny we jydnorodny nec adresowy ôparty na protokole IP (ang. "Internet Protocol"). Dostarczo abo wykorzistuje usōgi wyższygo poźōmu ôparte na telekōmōnikacyji i zwiōnzanyj s ńōm infrastrukturze. Historyjo. Poczōnki Interneca wiōnżōm sie s powstaniym Internecu ARPANET a siyngajōm kōńca lot 60. XX wieku, gdy amerikańsko firma RAND Corporation prowadziła badanio studyjne nad możliwośćōma dowodzynio i łōnczności we warōnkach wojny nuklearnyj. Na podstawie jeji raportōw podjynto prace projektowe nad skōnstruowaniym neca kōmputerowego kery by mōg fōnkcjōnować pōmimo zniszczynio jygo tajli.